सबसे अलग है कचौरी और कड़कों का जायका
बा जब इंटरनेशनल पहचान बनाने की है तो उसमें कोटा की कचौरी और कड़के (मोटे सेव) भी पीछे नहीं है। कोटा की कचौरी इतनी फेमस हो चुकी है कि शहर में तो प्रतिदिन 3 लाख से अधिक कचौरी खपत हो ही जाती है हर माह 2 से 3 हजार कचौरी विदेशों में भी भेजी जाती है। कोटा ही संभवत: एक ऐसा शहर जहां 300 से अधिक कचौरी की दुकानें हैं और सुबह 7 बजे से लेकर रात 8 बजे तक गर्म कचौरी के घान उतरते रहते हैं। अन्य शहरों में केवल सुबह और शाम को ही गर्म कचौरी मिलती है।
कई वर्षों से कचौरी के कारोबार से जुड़े रतन लाल जैन महेंद्र जैन बताते हैं कि जयपुर, इंदौर, सीकर में तो कोटा कचौरी के नाम से दुकानें हैं, लेकिन विदेशों में भी इसकी काफी डिमांड है। खासतौर से अमेरिका, कनाडा, दुबई, आस्ट्रेलिया में यहां से हर माह कचौरी जाती है। यहां रहने वाले उनके रिश्तेदार 500-500 कचौरियां पैक करवाकर भेजते हैं। विदेश भेजी जाने वाली कचौरी को डबल पैकिंग में पैक किया जाता है। जिसे वहां जाकर वे फ्रिज में रख देते हैं और जब भी खाना होता है माइक्रोवेव में गर्म कर लेते हैं। इस तरह से कचौरी 2 माह तक चल जाती है। कोटा की कचौरी अब शादियों में भी डिश के रूप में रखी जाने लगी है।
03 लाखसे अधिक खपत होती है प्रतिदिन कचौरी की
20से25 लाख रुपए प्रतिदिन का बिजनेस है कचौरी का
300सेअधिक दुकानें है शहर में कचौरी की
hin_Deva hin_Deva hin_Deva hin_Deva hin_Deva awa_Deva